《金缕曲 晚浴 三十三叠前韵》
清代·叶绍本

竹醉篱头酒。乍炎风、送来婪暑，日西斜否。湿遍轻容芳汗透，指印欲黏圆斗。

怯热信、伏催三九。满注兰汤看沃雪，掩明窗、分付银钩守。

钗才卸、螺鬟首。

香泉一掬明珠走。知灵液、深深几许，试探纤手。肌滑凝脂巾易拭，疏雨梨花娇受。

教小玉、且牢缄口。未许窥帘移烛影，赚饼金、憎煞昭阳丑。

妆重整、回廊牖。

作者简介：叶绍本，字仁甫，号筠潭，归安人。嘉庆辛酉进士，改庶吉士，授编修，历官山西布政使，降鸿胪寺卿。有《白鹤山房诗钞》。